Paytextê herêma almanî ya Belçîka Eupenî de serkêşîya Serekê Şaredarîye û Komîteya Cinîyan de semedê mexdûranê erdlerzî yê Kurdîstan û Sûrîye şewa paştîdayîşî ameye organîzekerdene.
Şewa ke  awanîya Alterschlachthofî de ameye viraştene, kurdîstanij û belçîkayijan zaf eleqe mojna ci.
Şaredara Eupenî Claudia Niessen qiseykerdişê xo yê şewe de hîsanê xemgînî ardî ziwan û seba paştîdayîşî veng da.
Bi nameyê Însîyatîfê Cinîyan ê Kurdan Sûheyla Solîn qisey kerd û sipasîya beşdaran kerde.
Hetkarîyî ke ameyê arêdayne bi raya Heyva Sor a Kurdîstanî do biresê mexdûranê erdlerzî.
Çalakî bi konserê muzîkî qedîyaye.
